text: DF vinder Tønder, Aabenraa og Sønderborg stort
  18 juni 2015 kl. 19.55
  Tulle-effekten slår som en bølge ud over Syd- og Sønderjylland. Med alle stemmer talt op i Tønderkredsen, ligger det fast, at DF bliver den helt store vinder. Det samme gælder kredsene i Aabenraa og Sønderborg.
  Alle stemmer er nu talt op i Tønder, Aabenraa og Sønderborg. Kredsresultaterne giver i hele Sønderjylland Dansk Folkeparti et drømmevalg.
  Alle steder overhaler Dansk Folkeparti både Venstre og Socialdemokraterne og står nu som det største parti.
  I Aabenraakredsen får DF 31,9 pct. af stemmerne.
  I Tønderkredsen får DF 29,4 pct. af stemmerne.
  I Sønderborg får DF 30,5 pct. stemmerne.
  
  
  
  